Forn Siðr – Asa- og Vanetrosamfundet i Danmark

Forn Siðr – Asa- og Vanetrosamfundet i Danmark on tanskalainen aasainuskoa edustava uskonnollinen yhdyskunta. Yhteisö perustettiin vuonna 1997 ja se sai rekisteröidyn uskonnollisen yhdyskunnan aseman vuonna 2003. Yhteisön tavoitteena on palvoa vanhoja skandinaavisia jumalia ja luoda yhteyksiä sellaisten ihmisten välille, jotka ovat kiinnostuneita aiheesta. Lisäksi tavoitteena on edistää ja levittää tietoutta vanhasta skandinaavisesta uskonnosta ja kulttuuriperinnöstä.Yhdyskunnalla oli vuonna 2008 yli 600 jäsentä. Kun 2000-luvulla mukaan tuli paljon myös varttuneempia ihmisiä, yhdyskunnalle tuli tarve oman hautausmaan perustamiselle. Yhdyskunta sai vuonna 2008 luvan perustaa oman hautausmaan Odensen kuntaan.

Yhdyskunta ei harjoita käännytystyötä. Forn Siðr korostaa, että natsismi tai pakanallisten symbolien väärinkäyttö natsismin tarkoituksiin ei ole yhteensopivaa yhdyskunnan jäsenyyden kanssa.

Lähteet

Aiheesta muualla 
 Kotisivut. 

Uuspakanalliset järjestöt
Uskonto Tanskassa